CELEX: C2005/132/65
Language: sl
Date: 2005-05-28 00:00:00
Title: Zadeva T -144/05: Tožba Pabla Muñiza proti Komisiji Evropskih skupnosti, vložena dne 12. aprila 2005

28.5.2005   
            
            
               SL
            
            
               Uradni list Evropske unije
            
            
               C 132/36
            
         Tožba Pabla Muñiza proti Komisiji Evropskih skupnosti, vložena dne 12. aprila 2005
   (Zadeva T -144/05)
   (2005/C 132/65)
   Jezik postopka: angleščina
   Pablo Muñiz, stanujoč v Bruslju (Belgija), je dne 12. aprila 2005 vložil tožbo proti Komisiji Evropskih skupnosti na Sodišču prve stopnje Evropskih skupnosti. Zastopnik tožeče stranke je B. Dehandschutter, lawyer.
   Tožeča stranka Sodišču prve stopnje predlaga, naj:
   
               1.
            
            
               razglasi za nično odločbo Komisije z dne 3. februarja 2005, kolikor zavrača popoln dostop do dokumentov, ki jih zahteva tožeča stranka;
            
         
               2.
            
            
               razglasi za nično odločbo Komisije z dne 3. februarja 2005, kolikor zavrača delni dostop do zahtevanih dokumentov;
            
         
               3.
            
            
               toženi stranki naloži plačilo stroškov.
            
         Tožbeni razlogi in bistvene trditve
   Tožeča stranka je odvetnik, specializiran za svetovanje strankam na področju carinskih zadev. Da bi kar najbolje svetovala svojim strankam, je tožeča stranka dne 13. oktobra 2004 na Komisijo naslovila prošnjo za dostop do zapisnika septembrskega zasedanja Odbora za carinski zakonik — oddelka za carinsko in statistično nomenklaturo, kot tudi dostop do določenih TAXUD dokumentov. Ta prošnja je bila zavrnjena dne 1. decembra 2004 na podlagi člena 4(3) Uredbe 1049/2001. Tožeča stranka je zahtevala ponovno preučitev prvotne odločbe dne 15. decembra 2004. Izpodbijana odločba je bila izdana kot posledica te zahteve in je potrdila prejšnjo odločbo o zavrnitvi dostopa.
   Tožeča stranka trdi, da izpodbijana odločba krši člen 4(3) Uredbe 1049/2001. Po mnenju tožeče stranke razlogi za zavrnitev dostopa, namreč da bi razkritje zahtevanih dokumentov resno oslabilo postopek odločanja Komisije, niso veljavni razlogi po tej določbi. Tožeča stranka tudi trdi, v istem smislu, da je izpodbijana odločba zmotno odločila s sklicevanjem na kategorijo dokumentov, namesto da bi ocenila vsebino vsakega zahtevanega dokumenta posebej.
   Tožeča stranka nadalje meni, da je bil kršen člen 4(6) iste uredbe, s tem da je Komisija zavrnila celo delni dostop do zahtevanih dokumentov. Navaja tudi, da je izpodbijana odločba zaobšla člen 2(1) te uredbe s tem, da je sistematično zavrnila razkritje notranjih dokumentov le na podlagi tega, da zadevni spis ni zaključen.
   Končno tožeča stranka meni, da prevlada javnega interesa, ki zajema potrebo zainteresiranih strank, da bolje razumejo odločbe, sprejete v zadevah tarifne uvrstitve, upravičuje razkritje zahtevanih dokumentov.